L’Ajuntament de Burjassot atorga els Premis Dones amb Iniciativa, en el marc de la commemoració del 8M
2025-07-24

Divendres que ve 7 de març, a les 20 h, el Saló de Plens de l’Ajuntament de Burjassot albergarà la celebració i lliurament dels Premis Dones amb Iniciativa 2025, guardons que anualment reben diferents dones emprenedores de Burjassot. L’Ajuntament de Burjassot, a través de la regidoria de Comerç que dirigeix Rosa Coca i de CEMEF, reconeix la capacitat per a l’emprenedoria de dones locals que han trobat, en el seu propi poble, i servint-se del seu propis mèrits , el seu lloc i el seu camí professional.

En 2025, les deu dones que rebran els Premis Dones amb Iniciativa són: Cristina Serradilla, psicòloga; Silvia Más, psicòloga; Maite Moreno (Moda Infantil AMAVI); Adela Casanova (ALAIA Moda); Beatriz Vidal, gestora i assessora, Adela Mena i Mª José Mena (Estètica i Perruqueria); Patricia Bori (Estètica), Clara Isabel Alfaro, advocada i Belén Tortajada.

Un any més, el projecte Dones amb Iniciativa se celebra en el transcurs de la setmana en què Burjassot commemora el Dia Internacional de les Dones.